27 



FUGLELIVET I KØBENHAVN OG OMEGN FOR 

 HALVHUNDREDE AAR SIDEN. 



AF 



CARL GRAM^ 



I »Geografisk Tidsskrift« for 1878 findes en AfhandHng af 

 afdøde Cand. P. Tanber: »En forsvindende Pattedyrverden i 

 Kjøbenhavn«, en Beretning, der har Interesse for enhver, som 

 har Sands for Zoologi eller Dyreliv i Almindelighed. Afhand- 

 lingen er grundet paa Iagttagelser samlede i Løbet af et Par 

 Menneskealdere, og mange yngre Læsere ville forbauses over 

 det Dyreliv, hvad Pattedyrene angaar, som rørte sig inden- og 

 udenfor Københavns gamle Volde, og dog var Fuglene ganske 

 anderledes rigt repræsenterede; men Byens nærmeste Omegn 

 var ogsaa i en tilsvarende Tid et sandt Eldorado for Fugleliv; 

 bedre bevoksede og strengere fredede Opholdssteder i større 

 Udstrækning kan vanskelig tænkes, navnlig i en større Bys 

 umiddelbare Nærhed. 



Naar vi tænke os Byens Omegn begrændset imod Nord af 

 Charlottenlund og imod Vest af Søndermarken og Frederiksberg, 

 laa indenfor disse Skovpartier en Mængde Landsteder og Lyst- 

 gaarde med store skyggefulde Haver — Begrebet Villa kendte 

 man ikke dengang — som imellem København og Frederiks- 

 berg: Svanemosegaard, Rolighed, Godthaab, Grøndal og Lykkes- 

 holm, imod Nord Classens Have og Havernp ved Kalkbrænderiet 

 og Strandvejen. Endvidere Strandmarkerne og Engene baade. 

 imod Nord og Syd, Kirkegaardene, Haverne imellem Søerne 

 og Glaciset, selve Glaciset, de gamle sivbevoksede Grave, de 

 kratbevoksede Voldskrænter og endelig i Byen selv: Rosenborg 

 Have, gi. botanisk Have, Kirkegaardene og enkelte Haver ved 

 offentlige og private Bygninger. 



Charlottenlund havde for ca. 60 Aar siden et andet Udseende 

 end nu, idet den dengang væsenlig var Egeskov, med Under- 

 skov af Hassel og Tjørn, under hvilken der atter fandtes en tæt 



^ Red. er ikke helt enig med Forf. i hans mørke Syn paa Fuglelivet i 

 Nutidens København og Omegn; der findes endnu talrige Steder i Byen og 

 dens allernærmeste Omgivelser et rigt og afvekslende Fugleliv. Da Artiklens 

 Hovedvægt ligger i det historiske, er der ikke foretaget nogen Forandring i 

 den Rækkefølge, hvori Forf omtaler de enkelte Arter. 



